ভারতীয় বংশোদ্ভূতের এআই সংস্থায় বিনিয়োগ রোনাল্ডোর!

ওয়েব ডেস্ক : ভারতীয় বংশোদ্ভুত প্রযুক্তিবিদের সংস্থায় বিনয়োগ করলেন ক্রিশ্চিয়ানো রোনাল্ডো (Cristiano Ronaldo)। জানা গিয়েছে, অরবিন্দ শ্রীনিবাসের আর্টিফিশিয়াল ইন্টেলিজেন্স ‘পারপ্লেক্সিটি’ (Perplexity)তে ইনভেস্টমেন্ট করলেন তিনি। ‘পারপ্লেক্সিটি’তে রোনাল্ডোর ভক্তদের জন্য বিশেষ চমক রাখা হয়েছে।

মূলত ফুটবল দুনিয়ায় এআই-এর ব্যবহার নতুন নয়। তবে এক্ষেত্রে বিষয়টা ঠিক উল্টো। বরং সিআর৭-কে দেখেই নিজের এআই সংস্থাকে আরও উন্নত করার কথা ভেবেছেন অরবিন্দ। এই চুক্তির পর অরবিন্দ শ্রীনিবাস সমাজমাধ্যমে লিখেছেন, “ক্রিশ্চিয়ানো রোনাল্ডোর সঙ্গে অংশীদার হতে পারা এবং ‘পারপ্লেক্সিটি’-তে একজন বিনিয়োগকারী হিসেবে তাঁকে স্বাগত জানাতে পারাটা সম্মানের।”

View this post on Instagram

A post shared by Aravind Srinivas (@aravindsrinivas)

আরও খবর : কোহলির সেঞ্চুরিতে লক্ষ্মীলাভ! ঝড়ের মতো বিকোচ্ছে ম্যাচের টিকিট

সঙ্গে তিনি জানিয়েছেন, ‘রোনাল্ডোর (Ronaldo) ‘গোট’ হওয়ার পিছনে একটা কারণ আছে। তাঁর নিরলস প্রচেষ্টা এবং নতুন প্রযুক্তির প্রতি তাঁর আগ্রহের মাধ্যমে নিজেকে ছাপিয়ে যাওয়ার চেষ্টা। আমরা একসঙ্গে কাজ করব। প্রশ্ন জিজ্ঞাসার জন্য ‘পারপ্লেক্সিটি’-কে সেরা এআই সংস্থা হিসেবে গড়ে তুলব!” অন্যদিকে পর্তুগিজ কিংবদন্তী জানিয়েছেন, জীবনকে ভালো রাখার তাগিদ থেকেই আমার জীবনে সব সাফল্য এসেছে। আমি সবসময় চেষ্টা করি, সবসময় যাতে ভালো করতে পারি।

পারপ্লেক্সিটির তরফ থেকে সোশাল মিডিয়ায় একটি ভিডিয়ো শেয়ার করা হয়েছে। সেখানে দেখা গিয়েছে, মাঠের মধ্যে থেকে যাচ্ছে দুই খুদে। একজনের হাতে রয়েছে বল। সেখানে তাঁদেরকে রোনাল্ডোর জীবনের সেরা মুহূর্ত বা ট্রফি জয়ের বিভিন্ন ঘটনা নিয়ে আলোচনা করতে দেখা গিয়েছে। সবার শেষে রোনাল্ডোর জনপ্রিয় সেলিব্রেশন ‘সিউউউউ’ করতেও দেখা গিয়েছে তাঁদেরকে। তার পরেই দেখা যায় রোনাল্ডোর সম্পর্কে জানার চেষ্টা করছেন একব্যাক্তিও।

View this post on Instagram

A post shared by Cristiano Ronaldo (@cristiano)